**Zapisnik**

8. sjednice Muzejskog vijeća TM

održane dana 13 . rujna 2017. godine u 14,00 sati u prostorijama Tiflološkog muzeja

Sjednici su nazočni članovi Muzejskog vijeća:

Sanja Frajtag, u mirovini

Vojin Perić, ravnatelj Dramskog kazališta slijepih i slabovidnih “Novi život”

Nevenka Ćosić, viši kustos u Tiflološkom muzeju

Nina Sivec, viši kustos i viši dokumentarist uTiflološkom muzeju

i

Željka Bosnar Salihagić, ravnateljica Tiflološkog muzeja

Sjednici nisu bili nazočni članovi Muzejskog vijeća:

Markita Franulić, ravnateljica Tehničkog muzeja-opravdano

Sanja Frajtag, predsjednica Muzejskog vijeća pozdravlja prisutne i otvara sjednicu te

predlaže

**DNEVNI RED**

1.       Usvajanje Zapisnika s 7. sjednice Muzejskog vijeća

2.       Prijedlog financijskog plana redovne djelatnosti TM za vremensko razdoblje

2018-2020. g.

3.       Prijedlog programa rada TM za 2018. godinu

4.       Razno

Ad 1. Svi prisutni članovi Muzejskog vijeća jednoglasno usvajaju zapisnik 7. sjednice MV.

Ad 2. Na poziv članova Muzejskog vijeća,voditelj knjigovodstveno-računovodstvenog odjeljka,Vladimir Tremac, izvještava članove MV o Prijedlogu financijskog plana redovne djelatnosti TM za vremensko razdoblje 2018-2020. g. V. Tremac navodi kako je Ministarstvo kulture RH odredilo limit za planiranje troškova u iznosu od 450.000,00 kn. Raspoloživa sredstva planirana su po pozicijama materijalnih troškova financijskog plana redovne djelatnosti Tiflološkog muzeja. V. Tremac nadalje navodi kako je plan redovne djelatnosti napravljen je u skladu sa smjernicama za izradu proračuna.

Članovi Muzejskog vijeća nakon kratke diskusije donose

ODLUKU

kojom se prihvaća prijedlog financijskog plana redovne djelatnosti TM za vremensko razdoblje 2018-2020. g.

Ad.3. Ravnateljica iznosi Prijedlog programa rada TM za 2018. godinu po stavkama kako slijede. Navodi kako ćemo se zbog općih mjera štednje, a i zbog postavljenih prioriteta, 2018. g., više orijentirati na rad na zbirkama i dokumentaciji. Pri tome se misli na obradu građe i digitalizaciju. Dodaje kako se razmišlja se o promjenama u smještaju građe u čuvaonicama koja bi odvijala po kriteriju pripadnosti pojedinim skupinama predmeta (odvajanje cjelina unutar zbirki zbog lakšeg rukovanja) te kako se razmišlja o izlučivanju. Što se tiče dokumentacije naglasak je na dokumentacijskoj zbirci, Fototeci, i to inventarizaciji i katalogizaciji fotografija nastalih 1976.-2003. g. koje su tematski vezane uz djelatnost muzeja te odabir, inventarizacija i katalogizacija fotografija nastalih između 2015. i 2017. g. kao i povezivanje fototeke kroz bazu podataka M++ i S++ s ostalim dokumentacijskim zbirkama.

Ravnateljica dodaje kako se u bazi podataka S++ , u okviru fonda Dokumenti, planira pohranjivanje podatka pod nazivom *Prilagodba* koji se odnose na dokumentaciju vezanu uz prilagodbu različitih sadržaja u TM slijepim i slabovidnim osobama kao i prilagodbu koja je nastala u suradnji s drugim baštinskim institucijama.

Od posebnih programa ravnateljica ističe predloženi izložbeni program i to izložbe pod nazivom *Mrak posao* i *Kurikularna reforma-zašto i za što školujemo slijepe* te izložba koja bi se odvijala u okviru EU projekta *Preoblikuj osjetilno- od osjeta do likovnog djela.* Nadalje, povodom 65. godišnjice osnutka i rada muzeja planira se održavanje putujuće izložbe pod nazivom *Kuc-kuc, ovdje Tiflološki muzej*.

Ravnateljica dodaje kako se Tiflološki muzej prijavio na nekoliko natječaja za EU sredstva za projektne prijedloge i to projekte pod nazivom *Djeca cvijeća-likovno uključivanje generacije 54+, Preoblikuj osjetilno-od osjeta do likovnog djela, Kulturni krug i Glazba za sve.*

Vezano uz izdavačku djelatnost planira se izdavanje monografije *Protiv predrasuda* na engleskom jeziku i tisak *Promotivnog letka Tiflološkog muzeja.*

Nakon kratke diskusije članovi Muzejskog vijeća donose

ODLUKU

o prihvaćanju  Prijedloga programa rada TM za 2018. godinu

Ad4. Pod točkom Razno nema primjedbi.

Sjednica Muzejskog vijeće je završila u 15:15 sati.

Zapisničarka: Predsjednica Muzejskog vijeća:

Nina Sivec Sanja Frajtag